title: Търговията през август е нараснала с 5.4% за година

maintext:
Фотограф: Георги Кожухаров
Търговията на дребно през август е нараснала с 5.4 на сто спрямо същия месец на предходната година, показват данните на Националния статистически институт (НСИ). Спрямо юли ръстът е с 0.9 на сто.
В сравнение с 2015 г. най-голям ръст отново има в онлайн поръчките - с 11 на сто, следвани от търговията с лекарства и медицински стоки - 10 на сто и продажбите на облекло и обувки - 9.2 на сто.
Търговията с храни, напитки и тютюневи изделия също расте - с 8.7 на сто за година.
Намаление е регистрирано само при търговията на дребно с разнообразни стоки - с 1%.
В сравнение с юли отново най-много расте онлайн търговията - с 9.4 на сто, следвана от продажбите на компютри и друга комуникационна техника - с 3.9 на сто и тези на облекло и обувки - с 2.7%. Намаление е регистрирано при търговията на дребно с хранителни стоки, напитки и тютюневи изделия - с 0.5%, търговията на дребно с автомобилни горива и смазочни материали - с 0.2%, и търговията на дребно с разнообразни стоки - с 0.1%.


description: Над 40 процента от децата в България живеят в риск от бедност или социално изключване. За това предупреждава Националната мрежа за децата по повод Световния ден за предотвратяване на бедността 17 октомври.

title: Половината от децата в България не могат да си почиват извън дома дори за седмица

maintext:
Националната мрежа за децата
о повод Световния ден за предотвратяване на бедността 17 октомври.
Според данните от последното изследване на Националния статистически институт (НСИ) за 2015 г - 25.4% от децата в България на възраст до 17 г. са изложени на риск от бедност, което е с 6.3 процентни пункта по-малко спрямо 2014 г.
Въпреки подобрените нива при този индикатор и спрямо 2015 г., когато делът им е бил 45.2%, е важно да се отчете влиянието на влошаващите се демографски тенденции, както и увеличаващото се с всяка изминала година неравенство в разпределението на доходите като цяло, предупреждава организацията. Анализът на НСИ показва, че най-богатите 20% от населението в България имат 7.1 пъти по-високи доходи от най-бедните, което се отразява и върху децата.
През 2015 година относителният дял на децата до 15 години с материални лишения е 54%. Половината от децата в България не могат да си позволят почивка извън дома дори за една седмица в годината. За всеки две от пет деца не може да бъде подсигурено и подходящо място за учене или писане на домашни, съобщава БНР.
Националната мрежа отбелязва още, че най-добрата подкрепа за децата минава през подкрепата на техните родители и възприемане на семейно ориентиран подход във всички области, засягащи детското благосъстояние.
Организацията има и конкретни предложения като разработване и приемане на Национална стратегия за детето и семейството с ясен план за действие, конкретни дейности, отговорни институции и финансиране, както и промяна на съществуващата законодателна рамка за децата. Целта на законодателната реформа е гарантиране правата на всички деца, превенция на рисковете и подкрепа на родителите.
Над 40 процента от децата в България живеят в риск от бедност или социално изключване. За това предупреждава

fasttext_language: bg


title: Григор Димитров започна с експресна победа в Стокхолм

maintext:
Димитров ще играе с Кевин Андерсън в следващия кръг
Game set match @GrigorDimitrov through to QF. Will the 2013 winner win another title here in Stockholm? #ifsthlmopen pic.twitter.com/Lypv7ReGtr
— If Stockholm Open (@IfSthlmOpen) October 20, 2016
Шампионът от 2013 г. Григор Димитров показа солидна игра и спечели с лекота първия си мач от турнира в Стокхолм.Българският тенисист имаше нужда само от 72 минути, за да победи естонския квалификант Юрген Зоп с 6:3, 6:2.Димитров, който почиваше в първия кръг като поставен под №2, се класира за четвъртфиналите, където ще срещне южноафриканския гигант Кевин Андерсън.Натрупал самочувствие от турнирите на китайска земя, Димитров игра уверено и доминираше в разигравания, за да вземе рутинна победа срещу Зоп.Българинът постигна втори успех от два мача с 28-годишния естонец, който заема 234-ото място в света и много рядко влиза в основна схема на турнири от календара на АТП,Димитров сервираше солидно днес и в целия първи сет не му се наложи да спасява точка за пробив. При 3:2 той стигна до първата си възможност да вземе подаването на Зоп, но я пропусна.Още в следващия сервис гейм на естонеца обаче световният номер 18 получи нов шанс и този път не пропусна, след което при свой сервис нямаше проблем да приключи сета.Димитров потегли солидно и във втората част, след като реализира пробив на нула за 2:1. Българинът имаше сериозни трудности да затвърди предимството си, тъй като позволи да изостане с 0:40.Той обаче веднага вдигна оборотите, навакса изоставането и след общо четири спасени точки за пробив поведе с 3:1. Това се оказа единствения сервис гейм, в който хасковлията имаше проблем.Димитров взе следващите си две подавания, за да поведе с 5:2. В осмия гейм той постигна третия си пробив и по този начин сложи край на двубоя.Димитров постигна 13-а победа от 17 мача в Стокхолм. Българинът е шампион в турнира от 2013 г. и финалист от 2014 г., а през миналия сезон приключи участието си в четвъртфиналите.Той има предимство в преките двубои със следващия си съперник Кевин Андерсън, който днес надигра трудно американския квалификант Раян Харисън със 7:6 (8), 6:4.Хасковлията е спечелил пет от седемте им срещи, като се намира в серия от четири поредни победи срещу южноафриканеца. Последните им два мача бяха през 2014 г. - 5:7, 7:5, 7:6 (6) в четвъртфиналите на мастърса в Канада и 7:6 (1), 3:6, 7:6 (5) на финала в Акапулко.Осмият мач между Димитров и Андерсън е утре, а победителят от него ще се изправи в полуфиналите срещу Иво Карлович или някой между Хуан Мартин дел Потро и Николас Алмагро.


title: Джак Ричър: Не се връщай

maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: София, бул. Александър Стамболийски 1
Адрес: бул. "Черни връх" №100
Адрес: бул. "България" №69, Bulgaria Mall
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
Адрес: ж.к. Младост 4, ул. Бизнес Парк 3
Жанр: Екшън
САЩ / 2016
Сценарист: Маршал Херсковиц, Ричард Уенк, Едуард Зуик
В ролите: Том Круз, Коби Смълдърс, Алдис Ходж, Даника Ярош
Продуцент: Том Круз
Няма по-добър в сритването на задници на големия екран от Том Круз. Един от най-обичаните холивудски актьори многократно е доказвал, че екшъните са неговата стихия. Джак Ричър: Не се връщай е поредното доказателство за това.В новата лента Джак Ричър (Круз) се отправя обратно към Вирджиния, където някога е работил като военен следовател, за да помогне на майор Сюзън Търнър, в чиято роля ще видим любимката от Отмъстителите и Как се запознах с майка ви Коби Смолдърс. Двамата се познават единствено от телефонни разговори. Но когато Търнер е обвинена в шпионаж, Ричър се чувства длъжен да й помогне и да докаже, че е невинна.Има обаче причина Ричър да е напуснал високия си пост и все още да се скита. При завръщането си във Вирджиния и Вашингтон, Джак отваря немалко кутии на Пандора. Това ще накара него и Сюзън да побегнат от главорезите, които тръгват след тях.След изключително успешната първа екранизация по роман на Лий Чайлд, събрала над 85,000 зрители в България, вторият филм Джак Ричър: Не се връщай, идва в кината.


description: Преди 20 години в градчето Cambridge, MА, днешно предградие на Boston metropolitan area, се увековечава своеобразен афишен стълб, посветен на мечтата като основен двигател за имиграцията в САЩ.

title: Отгатни, ако знаеш!

maintext:
1/2 снимки в галерията На чуждестранните студенти и преподаватели е добре известно това площадче, не само защото е в близост до The Cambridge, Massachusetts City Hall, YMCA или YWCA, а защото почти всички автобусни линии имат спирки наоколо.
Фотограф: workinghard


description: Алекси Желязков ще е асистент на Петев, а Валентин Великов - лекар на отбора.

title: Петев взе още двама българи в щаба на "Динамо" (Загреб)

maintext:
Петев взе двама специалисти, с които работеше в националния отбор на България
[LAP.bg]
Още двама българи ще работят в щаба на "Динамо" (Загреб).
Старши треньорът Ивайло Петев взе за свой първи асистент Алекси Желязков, а Валентин Великов ще е лекар на отбора.
Желязков беше помощник на Петев в националния отбор на България през последните близо две години. Преди това той беше дългогодишен асистент на Димитър Димитров-Херо, бил е старши треньор на "Нафтекс", а освен това е работил с руснака Гаджи Гаджиев в "Амкар" и "Терек".
Желязков ще е един от тримата помощник-треньори в щаба на Петев в "Динамо". Другите двама са Желко Сопич и Марко Марич. Силвио Чавлина ще е треньор на вратарите.
Валентин Великов ще е един от петимата лекари в медицинския екип. Той е работил с Петев както в националния отбор на България, така и на клубно ниво в "Лудогорец" и АЕЛ (Лимасол).


title: Футболният съюз писа среден (3) на детско-юношеските отбори

maintext:
На пресконференция днес бяха отчетени резултатите от новата програма за развитието на детско-юношеския футбол на БФС и ММС
[LAP.bg]
"Анализите показаха, че българските отбори са на средно ниво. По шестобалната система можем да дадем оценка среден 3", каза Панов днес на съвместна пресконференция на футболния съюз и министерството на младежта и спорта.
На брифинга бяха отчетени резултатите от новата единна програма за развитието на детско-юношеския футбол, която стартира през лятото. Панов заяви, че тя е "изключително полезно, защото има доста неща, които преди това не са правени".
"В близки срокове ще направим предложения за новости, които да бъдат въведени в клубовете. Предвиждаме дългосрочна програма от четири години. Не съм съгласен, че от детско-юношеският футбол не трябва да се очаква нищо хубаво. Напротив, ние имаме таланти и именно от тях могат да дойдат промените. И съм сигурен, че тази програма за в бъдеще ще даде резултати", каза още Панов.
Спортното министерство отдели 1 млн. лева за програмата, която включваше лагери на три възрасти юношески отбори от 12 клуба. Лагерите бяха оформени в три центъра - Банско, Трявна и Сливен.
"Разбира се, на самите лагери не винаги всичко беше наред. Имаше отбори, които дойдоха само с двама треньори и нито един човек от щаба. Нямаха лекар, масажисти. Това е недопустимо", отбеляза Панов.
Според вицепрезидента на БФС Йордан Лечков "очевадно физическата подготовка на юношите изостава". "При мъжете положението е същото. Ходим по мачове и виждаме, за последно бяхме във Франция и Швеция. Догодина при второто издание на тази програма освен с децата, ще работим и с треньорите", каза бившият национал.
"Аз си знаех, че нашите юноши не са на добро ниво, но ние се стараем да помагаме на клубовете, които да подобрят работата си. Клубовете трябва да осъзнаят, че без младите са за никъде. Не може момчета между 10 и 14 години да тренират по три пъти седмично. С такъв скромен ритъм нищо не се случва", допълни отговорникът за подрастващите Емил Костадинов.
Ръководството на БФС обмисля да създаде своя футболна академия, като тя да бъде изградена на базата на някое спортно училище. Спортният министър Красен Кралев е заявил подкрепа за идеята.
"Видя се, че сме далеч от истината, но това е едно начало, за да се работи за кардинална промяна. Вече знаем къде са резервите и къде се допускат грешки", каза Кралев на пресконференцията.
"Една от резервите, който виждам, е работата с държавните спортни училища. Давам пример с Плевен. В спортното училище там има над сто деца с профил футбол, но резултати няма. Знаем всички, че нивото на футбола в този град не е високо. В спортните училища трябва да се работи по методика, спусната от БФС", допълни той.
Програмата на БФС и ММС ще бъде разширена през 2017 г., ще бъдат включени 16 отбора, а увеличението на бюджета ще е с 15%.
14 от тези отбори ще бъдат участниците в Първа лига, без значение на какво ниво са школите им. Другите две места ще са за клубове, които развиват школите си.
Детско-юношеският футбол в България е далеч от европейските стандарти, обяви техническият директор на БФС Павел Панов. Според него в момента треньорите в мъжкия футбол с право не разчитат на млади играчи, защото те не са подготвени.


title: Прокуратурата в Бургас започва разследване на имотна сделка в комплекс "Лазур"

maintext:
Новият небостъргач ще бъде издигнат на настоящия паркинг пред Морската градина.
Фотограф: Капитал
Сградата Sea Garden Panorama на "Триа инвест" се намира на входа на парка до Пантеона.
Фотограф: Капитал
Бургаската окръжна прокуратура е образувала досъдебно производство за длъжностно престъпление, свързано с плановете за строителство на многоетажна сграда върху спорен терен в жилищния комплекс "Лазур".В хода на започналото разследване трябва да стане ясно дали при отреждането на новообразуван урегулиран поземлен имот в комплекса е бил нарушен законът и кое е длъжностното лице, допуснало това да се случи. С т.нар. редукция, извършена в хода на отреждането на имота в полза на физически лица, са настъпили немаловажни вредни последици, пише в решението на прокуратурата за започване на досъдебното производство.През август 2015 г. група жители на Бургас протестираха срещу промяна в устройствения план на парцела, който се намира в непосредствено близост до Морската градина и експозиционния център "Флората". В момента върху терена е устроен паркинг, но на мястото му е планирано строителството наи застроена площ почти 2480 кв.м.Според жители на комплекса "Лазур" височината на друг - 18-етажен, блок, който се издига наблизо, е 54 м, като при това има и много по-малка застроена площ от залегналата в плановете на бъдещия нов блок.Парцелът с размер 1911 кв.м е купен през май 2015 г. от строителната компания БМ. Неин управител е Здравко Станчев. След покупката теренът е апортиран в друго дружество - СК, чийто управител отново е Станчев. Собственик на двете дружества е фирмата "Триа инвест", която вече построи една 18-етажната сграда пак на входа на Морската градина в Бургас.Компанията БМ е купила терена, който е след т.нар. топ локации в Бургас, на цена близо 587 лв. от семейство Гугучкови, на които той е върнат в резултат на реституционна процедура. При апорта в СК обачеи той е оценен на 1.5 млн. лв.Съгласно действащия Общ устройствен план на Бургас комплекс "Лазур", граничещ с приморския парк в града, попада изцяло в жилищна устройствена зона с преобладаващо застрояване с голяма височина, твърдят от общинската администрация.Според прокуратурата обаче парцелът е върнат неправомерно като наследство на семейство Гугучкови. След като е бил продаден, теренът е окрупнен, при което са били променени и границите му. Заради промяната в съществуващия Подробен устройствен план е заведено съдебно дело, но въпреки това община Бургас е издала разрешение за реконструкция на съществуващата ВиК мрежа в района."Получили сме строително разрешение за реконструкция на ВиК, каза преди време за "Радио Бургас" Янко Кесаровски, съдружник във фирмата инвеститор. След тази реконструкция може да започне и строителството на сградата, която ще има достатъчно паркоместа, а в района ще бъдат изградени зелени площи и алеи."Жителите на района сано делото, което са завели в Административния съд в града заради променения Подробен устройствен план на терена, така и не може да започне. Причината за това е, че според съда за разпит като заинтересувани страни трябва да бъдат призовани около 200 души. Разследване на "Капитал" от 2015 г. показа, че историята на терена, върху който трябва да се издигне бъдещият небостъргач, е дълга и сложна.Още от 1992 г. наследниците на местната фамилия Гугучкови се опитват да си върнат имоти, намиращи се сега в комплекс "Лазур". Искането им било за над пет декара, но заради наличието на жилищни блокове в тях те получили 1911 кв.м.От общинската администрация в Бургас обясняват, че земята, върху която предстои да бъде издигнат новият жилищен блок, е върната на семейство Гугучкови със съдебно решение и по тази причина администрацията не е страна в спора между инвеститорите и гражданите. Точно с това обяснение през юли м.г., когато собственик на земята вече е строителната фирма СК, директорът на Дирекция "Строителство" в община Бургас Чанка Коралска издава разрешение върху терена да се издигне висока сграда.Според адвокатите на протестиращите срещу небостъргача обачекоито трябва да бъдат разследвани. Това мнение се потвърждава и от обществения посредник на община Бургас Таню Атанасов, който също изразява съмнения относно законността на някои процедури.Мнението на защитниците на протестиращите е, че фактическото реституиране на терена е извършено именно от община Бургас, която сега отрича да има каквото и да е общо със случая. Нейни служители са свързани с реалното възстановяване на три отделни части от бившия имот.Решението на Върховния касационен съд, което сега цитират от местната администрация, признава правото на възстановяване на лозе от 5 дка. След това осъществяването на самата реституция става чрез решение за възстановяване на имот в стари реални граници, издадено от поземлена комисия в Бургас (Общинска служба "Земеделие").Собствеността върху три отделни части от имота е възстановена не от съда, а от поземлена комисия на базата на взето решение от община Бургас, в което е посочено, че тези три части от имота не са засегнати от строителни и благоустройствени мероприятия. Именно това решение, а не решението на съда, както твърдят от общината, открива възможността за строителство на терена. Според експерти предмет на възстановяване в реституционната процедура са станали и междублокови пространства, предвидени да задоволяват обществени нужди.На всичко отгоре, вместо да отреди три парцела по около 700 кв.м, които е трябвало да бъдат върнати на бившите им собственици, администрацията на кмета Димитър Николов ги е комасирала, като по този начин се е получил терен от над 2000 кв.м, на който вече е станало възможно да се строи. Анализът на сделката по връщането на имота, извършен от юристите на протестиращите жители на комплекс "Лазур", показва също, чена повече от 100 метра от границата на бившия имот, собственост на Гугучкови. Така той "се е позиционирал" на най-подходящото място срещу Морската градина в Бургас с изглед към морето.Според омбудсмана на Бургас Таню Атанасов спорна история има и другият терен на входа на Морската градина в Бургас, на който сега се издига Sea Garden Panorama. Осемнайсететажната сграда е построена от същата компания, която сега планира изграждането на новия 17-етажен блок в "Лазур".Петното за строеж на Sea Garden Panorama е комасирано от мястото на бившата автогара в Бургас. Целият парцел тогава е принадлежал към централна градска част, в която високото строителство не е разрешено. С решение на общинския съвет в града обаче парцелът бил прехвърлен към комплекс "Лазур", с което забраната за високо строителство автоматично отпаднала."Строителството на нова 18–етажна сграда в непосредствена близост до "Флора"-та и плувния комплекс на Морската градина в Бургас ще определи поне за едно столетие архитектурния облик на града в този район, казва Таню Атанасов. Такива строежи се нуждаят от широка дискусия и съгласие сред жителите на нашия град." Посланието му обаче засега не достига до администрацията на Димитър Николов.


description: Според Корнелия Нинова премиерът е продал националния ни интерес.

title: И БСП, и ДПС поискаха оставката на Бойко Борисов заради провала на Кристалина Георгиева в ООН

maintext:
Корнелия Нинова
Фотограф: Георги Кожухаров
Карадайъ. Според него имало намеса от задкулисен олигарх, но не посочи име.
БСП поиска оставките на премиера Бойко Борисов и еврокомисаря Кристалина Георгиева заради провала й в надпреварата за генерален секретар на ООН. ДПС пък настоява за колективна оставка на правителството. След гласуването в сряда вечерта стана ясно, че португалецът Антониу Гутериш ще бъде следващият лидер на Обединените нации.Днес председателят на БСП Корнелия Нинова, членове на Изпълнителното бюро на партията и депутати от левицата показаха в парламента официалното класиране в гласуването за нов шеф на ООН, според което ръководителят на ЮНЕСКО и първи кандидат на страната ни за поста Ирина Бокова е втора след Гутериш, а Кристалина Георгиева, чиято кандидатура бе издигната от Министерския съвет миналата седмица - чак девета."С издигането на Кристалина Георгиева Бойко Борисов продаде българския национален интерес", заяви Нинова и поиска оставката му с мотив, че оглавеното от него правителство не е суверенно. На въпрос на кого е продал националния ни интерес тя отвърна: "Питайте него в защита на чии интереси работи. Него ли го излъгаха или той излъга българския народ? Според мен той ни излъга". Социалистите поискаха оставката на правителството, за да дойде следващото, което да защитава националните ни интереси.Днес по-рано и лидерът на АБВ Георги Първанов дойде в парламента, за да иска оставките на Бойко Борисов, Кристалина Георгиева и Даниел Митов. Той лансира идеята за вот на недоверие срещу правителството за цялостната му политика, който да се проведе след изборите. ДПС също предлага мотива за вота да е цялостната политика.Нинова заяви, че на "Позитано" 20, че е склонна да преговаря и по този въпрос. Първоначалната идея на БСП бе вотът да е заради провал във външната политика.След БСП в парламента изявление даде и лидерът на ДПС Мустафа Карадайъ, който поиска кабинетът "Борисов 2" да подаде колектива оставка, тъй като е поел колективна отговорност за издигането на Кристалина Георгиева за генерален секретар на ООН. Според него "пак сме се изложили пред чужденците и пред света"."Стои въпросът дали правителството има доблеста да отговори на въпросът "Кой?", попита


title: Предстои избор между политическата стабилност и хаоса, обяви Цветанов

maintext:
Фотограф: Анелия Николова
Президентските избори ще са избор между политическата стабилност, стабилността в държавата и политическия хаос, който може да настъпи. Нашите политически опоненти работят по опорни точки, с които искат да дестабилизират страната, каза председателят на Националния предизборен щаб на ГЕРБ и зам.-председател на партията Цветан Цветанов по време на среща с новото общинско ръководство на ГЕРБ в Самоков, съобщиха от пресцентъра на партията.Той обяви, че опонентите на партията не предлагат управленски програми, а целят да атакуват ГЕРБ по всички възможни начини. "Политическите ни опоненти говорят, че ще променят статуквото – кое статукво искат да нарушат – това на стабилността ли?, попита Цветанов.Председателят на Националния предизборен щаб на ГЕРБ подчерта, че кандидатът на ГЕРБ за президент Цецка Цачева е брилянтен избор.


description: Поръчителят продължава да не е известен.

title: Изминаха десет години от убийството на Анна Политковская

maintext:
Днес се навършват десет години от убийството на руската журналистка Анна Политковская. На 7 октомври (когато впрочем е и рожденият ден на Путин) 2006 г. тя бе застреляна в асансьора пред апартамента, в който живее в Москва. Нейното убийство предизвиква силни реакции в цял свят и твърдения, че то е по поръчка на руските власти.
През 2014 г. московски съд
за организатора и за физическия извършител на убийството на Политковская, а трима техни съучастници ще лежат в затвора между 12 и 20 години.
Чеченският гражданин Рустам Махмудов беше признат за виновен по обвинение, че е стрелял по журналистката във входа на сградата, в която живеела, а Лом-Али Гайтукаев – чичо на Махмудов, известен с криминалното си минало – беше осъден като организатор на убийството.
Покушението над Политковская се превърна в едно от най-скандалните убийства в Русия при управлението на президента Владимир Путин. Трима от обвиняемите по-рано бяха оправдани, но Върховният съд нареди повторно разглеждане на делото. От прокуратурата настояваха за още по-сериозни наказания за обвиняемите.
Анна Политковская беше разследващ журналист за независимия вестник "Новая газета" и един от острите критици на управлението на Владимир Путин. Продължителната й работа за разкриване на беззакония на руската армия по време на войната в Чечения й спечели международно признание.
Политковская е родена в Ню Йорк през 1958 г., където нейните родители, съветски украинци, са дипломати на ООН. Тя учи журналистика в Московския държавен университет, завършва през 1980 г. и постъпва на работа във вестник "Известия". С работата си спечели десетки международни отличия, а през 2004 г. издава силно критичната към властта книга "Путинова Русия". На работата и убийството й са посветени няколко документални филма.


description: Произшествието е станало рано тази сутрин.

title: Дете е в тежко състояние, след като е било блъснато на пешеходна пътека в София

maintext:
Фотограф: Цветелина Белутова
Дете е в болница, с опасност за живота, след като е било блъснато на пешеходна пътека в София, съобщи агенция Фокус, като цитира информация от МВР.Произшествието е станало рано към 7:30 часа тази сутрин на ул. "Челопешко шосе". Пострадалото дете е момиче на 13 години. Настанено е в болница "Пирогов", откъдето по-късно уточниха, че състоянието му е тежко.Водачът на лекия автомобил е бил тестван за употреба на алкохол и упойващи вещества, като пробите са отрицателни. По случая е образувано досъдебно производство.


description: "Милан" спечели гостуването си на силно представящия се "Киево" с 3:1 и записа четвърта победа в последните пет кръга на Серия А.

title: "Милан" продължи възхода си и се изравни с "Рома"

maintext:
Куцка поведе "Милан" към победата със страхотен изстрел в последната минута на първата част
спечели гостуването си на силно представящия се "Киево" с 3:1 и
"Интер" запази разликата от пет точки преди дербито с "Ювентус"
"Милан" спечели за четвърти път в последните пет кръга
"Милан"записа четвърта победа в последните пет кръга на Серия А."Росонерите" събраха 16 точки и се изравниха с "Рома" на второто място след осмия кръг на първенството.В равностойно първо полувреме, с интересни атаки и към двете врати, Роберто Инглезе пропусна отличен шанс да изведе "Киево" напред, а секунди преди почивката Юрай Куцка със страхотен изстрел извън наказателното поле откри резултата в полза на "Милан".Тимът на Винченцо Монтела нанесе втори удар oще преди да е изминала минута от началото на втората част. Гостите отнеха в центъра, а топката стигна до Мбайе Нианг, който напредна сам и я изпрати в мрежата със силен шут с левия крак.След гола "Милан" заигра много силно и пропусна пет отлични възможности за трети гол. Вратарят Стефано Сорентино имаше страхотни намеси, а Нианг направи най-големия пропуск, след като успя да преодолее стража на веронци, но не и да намери очертанията на вратата.В 76-ата минута Валтер Бирса върна "Киево" в мача след чудесно изпълнение от пряк свободен удар. "Милан" обаче не допусна повече колебания, а дълбоко в добавеното време Карлос Бака оформи крайния резултат след щастлив рикошет.Загубата остави "Киево" на шесто място с 13 точки. Толкова има и седмият "Каляри", който днес задълбочи кризата в "Интер" след победа с 2:1 насред Милано. "Нерадзурите" са 11-и с 11 точки, с колкото са още десетият "Торино" и 12-ият "Болоня".Шампионът "Ювентус" е начело с 21 и пет аванс пред "Рома" и "Милан". В следващия кръг "росонерите" могат да скъсят изоставането си до върха, тъй като посрещат "старата госпожа" в Милано.


description: Министрите одобриха проектите за държавния бюджет, бюджета на държавното обществено осигуряване (ДОО)и бюджета на Националната здравноосигурителна каса (НЗОК) за 2017 година. Одобрена беше и тригодишната бюджетна прогноза за 2017-2019 година.

title: Бюджет 2017 е консервативен и изпълним, обяви Владислав Горанов

maintext:
Фотограф: Юлия Лазарова
Владислав Горанов
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Най-голямото предизвикателство за бюджета за следващата година беше да успеем да вместим нашите приоритети при намаляващ дефицит и запазвана на данъчната система. Тези приоритети са осигуряване на средства за реформата в образованието и увеличаване на разходите в сферата на сигурността , каза пред журналисти днес министърът на финанситеслед заседанието на кабинета.Министрите одобриха проектите за държавния бюджет, бюджета на държавното обществено осигуряване (ДОО) и бюджета на Националната здравноосигурителна каса (НЗОК) за 2017 година. Одобрена беше и тригодишната бюджетна прогноза за 2017-2019 година.Продължава политиката за увеличаване на минималната работна заплата (на 460 лева), каза Горанов, цитиран от БТА. Очаквам доста интензивни дебати по бюджета в парламента, защото финалът на бюджетната процедура през тази година съвпадна с изборите за президент, посочи министърът.Смятам, че бюджетът за следващата година осигурява средства за нормалната работа на държавните органи. Бюджетът за 2017 година е консервативен, изпълним и е съставен в условията на растящ БВП. Това ни дава основание да бъдем умерени оптимисти, че ще можем да изпълним бюджета дори и по-добре - това означава, че ако прогнозите за икономически растеж бъдат надминати, всеки лев, постъпил допълнително в хазната, ще послужи за намаляване на дефицита, каза Горанов.Министърът на труда и социалната политика Зорница Русинова посочи, че бюджетът за ДОО за 2017 година цели осигуряване на започналата пенсионна реформа. Предвиждаме увеличение на пенсиите с 2.4 на сто от 1 юли идната година, средният размер на пенсията за 2017 година да бъде 341.57 лева, с 3 процента по-висок на годишна база. Предвижда се и увеличение на средния осигурителен доход с около 40 лева.Ще увеличим подкрепата за осиновяването с увеличаване на отпуските за осиновителите на деца и с подкрепата за работещите майки, които да получават допълнително средства, ако се върнат по-рано на работа, каза Русинова.Министърът на здравеопазването Петър Москов посочи, че бюджетът на НЗОК за 2017 година е балансиран, изпълним и е съобразен с целите, заложени в Националната здравна стратегия. През следващата година НЗОК ще може да плати за дейности с 247 милиона лева повече. Има увеличение по параметрите за извънболничната, за болничната помощ, както и допълнително пари за лекарства. Резервът на НЗОК през следващата година ще е с 24 млн. лева повече и сме приели, че може да бъде отблокиран еднократно и не по-рано от края на март 2017 г., допълни той.


title: Ивайло Калфин: Цачева ще трябва да покаже, че президентският стол и обувки са за нея

maintext:
Ивайло Калфин
Кандидатът за президент на ГЕРБ Цецка Цачева ще трябва да покаже, че обувките и столът на президента са подходящи за нея. Това каза в предаването в интервю за Би Ти Ви кандидат-президентът на АБВ Ивайло Калфин.Според него който и да е кандидатът на ГЕРБ, ще е силен, тъй като "това е най-голямата партия с всички власти, които са в нейни ръце". Калфин коментира, че по време на мандата на Росен Плевнелиев президентската институция се е обезличила. "Преди пет години Плевнелиев беше популярен министър, който беше посочен, и след това беше избран. Този пост не беше за него. Цачева тръгва от по-задна позиция, защото рейтингът на парламента е много нисък", каза Калфин.Той коментира и думите на премиера Бойко Борисов, че ако ГЕРБ загуби на първия тур на президентския вот, той ще подаде оставка. "Доколко ще продължи да работи правителството, зависи от решението на премиера. Де юре това е правителство на малцинството. Сега го подкрепят Патриотите и половината Реформатори. Борисов или може да тръгне на предсрочни избори и да търси по-стабилна формула, или да се опита да запази или разшири сегашната коалиция", заяви Калфин. По думите му ако Борисов излезе в предсрочни избори сега, това не значи, че се оттегля от властта.Според Калфин това, че левицата излиза с няколко кандидати на президентските избори, е в интерес на ГЕРБ."Като видим резултатите, ще разберем дали зад Пламен Орешарски, който влезе в битката за "Дондуков" 2, стои голяма политическа сила. Някои политически сили се крият зад инициативни комитети", отбеляза Калфин и оцени като "много слаб" периода на премиерстване на Орешарски.


description: Вече разгледахме първия въпрос от предстоящия референдум и тъжното състояние на фасадност и имитативност на демокрацията ни. Вторият въпрос на Референдум 2016 пита: "Подкрепяте ли въвеждането на задължително гласуване на изборите и референдумите?" и ни напомня за мрежата от имитации, в която живеем.

title: Референдум 2016: За задължителното гласуване и имитацията на политика

maintext:
Слави Трифонов направи митинг-концерт в подкрепа на референдума, но той беше повече концерт, отколкото аргументи и обяснение защо е важно хората да подкрепят поставените въпроси
Фотограф: Георги Кожухаров
"Подкрепяте ли въвеждането на задължително гласуване на изборите и референдумите?" и ни напомня за мрежата от имитации, в която живеем. Миналата седмица разгледахме първия въпрос от предстоящия референдум и тъжното състояние на фасадност и имитативност на демокрацията ни. Имитативността, за съжаление, е част не само от изборите, но и от целия политически, обществен и институционален живот. Вторият въпрос на Референдум 2016 пита:и ни напомня за мрежата от имитации, в която живеем.
След приетите в Избирателния кодекс промени вече изборите в България са, поне на думи, задължителни. Така става неразбираемо и необяснимо защо е необходимо и каква е логиката суверенът да бъде питан по въпрос, който вече е решен. Предвид хронологията на събитията и огледалният въпрос е релевантен: защо се решава законово въпрос, за който се очаква да бъде попитан суверенът? Как щеше да изглежда сериозната британска демокрация, ако Камерън беше започнал процедурата по излизане от ЕС, преди да проведе референдума?
Това, разбира се, е част от имитирането на политика, което често наблюдаваме. Но, пак,
когато политиците имитират политика,
гражданите и независимите медии имат свободата
да не имитират гражданственост
За това можем да разгледаме въпроса по същество и да преценим дали да гласуваме и какви са предимствата и недостатъците на двата отговора.
Три важни аспекта трябва да бъдат очертани:
Първо - искаме ли или не задължително гласуване?
Второ - гласуването трябва ли да бъде задължително и на избори и на референдуми?
И трето - какви правила трябва да диктуват задължителността на избора?
Първият подвъпрос, за щастие, вече беше подложен на известно обществено обсъждане, когато по предложение на "Патриотичния фронт" парламентът трябваше да гласува поправки в Изборния кодекс. Резултатът не беше точно, че по-силните аргументи надделяха и в крайна сметка парламентът се съгласи с тях, но все пак има база, от която да се започне. Аргументите "за" задължителното гласуване се въртяха около това, че по този начин се намалява тежестта на платения вот и партиите със силно олигархиризирана структура. Аргументите "против" бяха в посока, че гласуването е право, а не задължение и това е (по един или друг начин) написано в Конституцията. Така взети аргументите, страхувам се, нито една от тезите на надделява.
Съществува, обаче, един по-силен аргумент "за" задължителното гласуване и той се намира лесно в буквално първия исторически документ, в който се говори за задължителност на гласуването. В една от древногръцките комедии се разказва за това как, когато тогавашното народно събрание (което е буквално събрание на целия народ, имащ право на глас) се събере, се очаква всички граждани да са на място. Ако някой не е могъл да отиде, то той не търпи наказание. Когато обаче събралите се граждани са толкова малко, че е видимо, че са малцинство, местните роби биват пратени да намерят гражданите в домовете им и насила да ги докарат на събранието. Две са имплицитните логики за тази практика. Първата е, че след като повечето хора са решили да не дойдат, значи очевидно не го правят заради неотложни ангажименти, а поради нежеланието си да участват в общите дела – нещо, което не може да бъде допуснато. Втората е, че липсва легитимност на решенията взети от малцинството от гражданите, а целта на това решенията да се взимат
от
всички, е точно, да бъдат легитимни
за
всички.
Целият този аргумент, пък бил и той на повече от 2500 години, всъщност се оказва валиден за съвременна България. Избирателната активност обикновено се намира около 50-те процента, а институциите имат ужасяващи рейтинги на доверие. Въпреки че в значителна част от негласуващите не отиват до урните поради простата причина, че не живеят на мястото, на което трябва да гласуват, това също е форма на политическа апатия – такава, в която те мързи да минеш по административната процедура (дори и тя да е максимално улеснена) за да дадеш гласа си.
Изваждайки безспорното от спорното, накрая въпросът става следният:
Ще повиши ли легитимността на гласуването
вменяването на задължителността му?
И всеки гражданин трябва да даде отговор за себе си.
Вторият подвъпрос е трябва ли изборите и референдумите да бъдат третирани по един и същи начин. Тук отговорът може да бъде само "да". Точно както, когато в Древна Гърция гражданите се събират, за да решат общите си въпроси, и участват едновременно на допитвания по конкретните политически проблеми и по проблемите на това кой трябва да бъде избран за да работи за общността, така и тук и сега, единственото
логично решение е задължителността да върви в комплект както на избори,
така и на референдуми
За това, всъщност, е по-добре, че в общонародното допитване съществува такъв въпрос, вместо той да бъде решаван от парламента, който вече взе безумното и имитативно решение, че изборите са задължителни, а референдумите – не съвсем. Когато суверенът даде мнението си по този въпрос, поне сегашното положение изборите и референдумите да се третират различно, би трябвало да отпадне.
Третият подвъпрос е какви трябва да са условията на задължителността на гласуването. Съвременната и историческата световна практика дава няколко алтернативни отговора. Както разбрахме, отговорът на Древна Гърция е, че трябва гражданите да минат през срама собствените им роби да ги докарат насила на общото събрание. Повечето страни, които в момента практикуват задължително гласуване, налагат минимални глоби, или изобщо не налагат никакви. В България законодателят реши, че наказанието за негласуване на два поредни избори, е гражданинът да бъде изваден от избирателните списъци.
Нещо което, струва ми се, няма никаква рационална логика и е ярък пример за имитиране на политика.
Реалният ефект от тази имитационна мярка е, че незаинтересованите от политическия процес след няколко поредни избори ще бъдат изкарани от избирателните списъци, което формално ще доведе до покачване на избирателната активност. В действителност обаче покачването на процента гласували по този начин не е реално вдигане на избирателната активност, а просто дребна игра с цифрите и числата. Предстои да видим колко ще е реалното покачване в брой гласове на президентските избори, които са и първите, в които официално гласуването е задължително.
Ситуацията, в която управляващото мнозинство се постави с приемането на задължителността на гласуването, притежава и още един вътрешен парадокс.
В един и същи ден трябва суверенът да реши дали иска гласуването да е задължително
и да види до какъв резултат води тази мярка
Проблемът тук е, че по-информирано решение щеше да може да се вземе, ако мярката беше отиграна на едни избори и след това следваше референдумът. Има и нещо положително – след като се види дали задължителността на гласуването е повлияла положително на реалната избирателна активност, парламентът ще може да преосмисли наказателните мерки при негласуване, ако същевременно гражданите гласуват за задължителното гласуване.
Така какъвто и да бъде резултатът от втория въпрос на референдума, законодателят трябва да предприеме следните мерки:
- Да унифицира практиката за избори и референдуми;
- Ако референдумът завърши с положителен резултат, да преосмисли наказанията за негласуване и същевременно с това да не затруднява допълнително упражняването на право на глас на българите в чужбина и особено тези в Европейския съюз;
- Без значение от резултата на референдума, да направи поне опит за информационна кампания за правото и задължението за гласуване.
Около условията за задължителното гласуване се видя и още един проблем на имитативната политика – че коалиционните партньори не успяха да вземат адекватни решения във връзка с това при какви избори да има или няма опция на бюлетината "Не подкрепям никого" и как тя да се брои при изчисляването на изборните резултати. Струва си по този въпрос да видим какви са световните и европейските практики.
По света задължителното гласуване е традиционна практика единствено в региона на Южна и Централна Америка и е директно свързано с историята на националните революции в тези страни. От Западните страни, към които числим и България, задължително гласуване има само в Австралия и две държави членки на Европейския съюз – Белгия и Гърция.
От друга страна опция, еквивалентна на "Не подкрепям никого", е налична в повечето страни, в които има задължително гласуване, но също така и в други, в които такова няма.
Най-близкият до нас пример е Гърция. Гласуването е задължително, а избирателната активност е традиционно сравнително висока. Реално наказание за негласувалите обикновено не се прилага, въпреки че не бих се учудил, ако покрай опитите на последните правителства за попълване на дупките в бюджета, това да е в процес на промяна. Опцията "Не подкрепям никого" съществува, но обикновено незначителна част от гражданите я използват. Все пак празните гласове
не се
броят при определянето на 3-процентовата бариера за влизане в парламента. В Гърция президентът не е директно избираем, така че сравнение за такива избори не може да се направи.
В Белгия практиката на парламентарни избори е същата, а президентски няма, защото страната е парламентарна монархия. Страните от Южна Америка трудно могат да бъдат дадени за примери, защото изборният процес там е много различен и обикновено гласуването за президент, парламент и разнообразните представители на местната власт е едновременно. Все пак не ми е известно в никоя от тях празните гласове да влияят на прага (където изобщо такъв има) за влизане в парламента.
Завършвам с кратък списък с причините да се гласува за или против "въвеждането на задължително гласуване на изборите и референдумите":
Да гласуваш или не:
-
За:
Против:
-
Да, защото сегашното положение, в което изборите са задължителни, а референдумите - не, наказанието за негласуване на два поредни избора е изваждане от списъците и неразбориите около опцията "Не подкрепям никого", са имитация на политически решения, за които парламентът носи отговорност.Ако вярваш, че това е правилният начин да се повиши легитимността на политическия процес;- Ако смяташ, че така реално ще се намали влиянието на купения вот и на силно олигархиризираните партии;- Ако не се страхуваш от това къде би могъл да отиде протестният вот.Ако смяташ, че конституционното ти "право да избираш държавни и местни органи и да участваш в допитвания до народа" противоречи на задължението да гласуваш на избори и референдуми;- Ако се опасяваш, че задължителното гласуване ще доведе до по-нови и по-страшни популистки партии;- Ако не виждаш смисъл в това да се повишава избирателната активност, защото в момента всичко си е окей.


title: Представянето на новата гранична служба на ЕС ще бъде в България

maintext:
Фотограф: Надежда Чипева
Представянето на новата гранична служба на ЕС, която ще замени досегашната Фронтекс, ще се състои утре в България от еврокомисаря по вътрешните работи и гражданството Димитрис Аврамопулос, съобщи Европейската комисия, цитирана от БТА. Церемонията ще е на българо-турската граница.Основната задача на службата ще бъде опазването на външните граници на ЕС в променената обстановка, свързана със сигурността и миграцията. Отбелязва се, че обособяването на службата отне едва девет месеца от предложението до неговото утвърждаване от Европейския парламент и от Съвета на ЕС.Граничната служба ще извършва постоянна оценка на слабите места по външните граници. На нейно разположение ще бъде постоянен контингент от 1500 европейски граничари, готови за бързо разгръщане в случай на нужда. Службата ще участва и в операциите за експулсиране на незаконно проникнали в ЕС мигранти или на чужденци, които пребивават Общността без правно основание.Очаква се до края на годината да бъде обявена пълната оперативна готовност на граничната служба. Предвижда се нейната дейност да допринесе за възобновяването на обичайното действие на Шенгенското споразумение, частично замразено покрай стихийния миграционен поток и възобновяването на контрола по вътрешните граници от някои държави в ЕС.


title: В тревата

maintext:
Сведение за паркиране върху зелените площи в междублоковото пространство.
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: "Усещам, че това е единственото честно и правилно (решение) и е за доброто на бокса да овакантя титлите. Спечелих ги на ринга и вярвам, че те трябва да бъдат загубени на ринга, но не съм способен да ги защитавам", каза Фюри.

title: Тайсън Фюри се отказа от световните титли, за да се бори за възстановяването си

maintext:
Британецът посочи, че това е най-правилното решение
Боксьорът Тайсън Фюри оваканти световните си титли в тежка категория във версиите WBO и WBA. Той обясни, че целта му е "медицинско лечение и възстановяване"."Сега се изправям срещу ново голямо предизвикателство в живота си, което знам че, както срещу Кличко, ще спечеля", каза 28-годишният британец."Усещам, че това е единственото честно и правилно (решение) и е за доброто на бокса да овакантя титлите. Спечелих ги на ринга и вярвам, че те трябва да бъдат загубени на ринга, но не съм способен да ги защитавам. Затова взех трудното и емоционално решение да овакантя официално моите ценни световни титли", зави Фюри.Наскоро той призна, че взима кокаин в опит да се справи с депресията си . Боксьорът е непобеден в 25-те си мача, но последният му двубой е срещу Владимир Кличко. Фюри стана световен шампион след забележителна победа срещу украинеца.Впоследствие британецът два пъти отложи предвидения реванш със съперника си.Треньорът му Питър Фюри, който му е и чичо, също посочи, че това е правилното решение. "Тайсън ще се върне по-силен."


title: Влизаме в битката, за да победим, заяви Калфин при откриването на кампанията си

maintext:
Фотограф: Анелия Николова
"Ние влизаме в тази битка , за да успеем в нея, за да победим. Нас няма да ни задоволи нищо по-малко от спечелване от президентските избори", каза днес кандидатът за президент, издигнат от коалиция "Калфин-президент", в която основно роля има АБВ Ивайло Калфин, предаде агенция "Фокус". В речта си той посочи, че България не трябва да преосмисля членството си в ЕС и НАТО, а да го изпълни със съдържание.Според него сегашният президент не е коментирал важни теми, като бежанците и нелегалната миграция. Калфин обясни, че във външната политика президентът трябва да възстанови достойнството и доверието в България.Той настоя кандидатът за държавен глава от ГЕРБ Цецка Цачева да оцени работата "на техния президент" Росен Плевнелиев. По думите на Калфин е важно да стане ясно дали се прави поредният опит да се назначи някой, който ще слуша партийния си началник и ще казва, че всичко е прекрасно, или избраният ще промени физиономията на институцията.Той подчерта, че ако бъде избран за президентът ще постави на обществено обсъждане законодателството, регламентиращо правомощията на институцията. Калфин заяви, че има амбиция президентската институция да излезе от обезличаването.Калфин смята, че президентът трябва да посочва проблемите и да е този двигател, който да събере институциите и да ги принуди да работят върху тяхното разрешаване. "Президентската институция не трябва да води войни. Напротив, тя трябва да търси съгласие с Народно събрание, с премиер, с Министерски съвет, с гражданското общество", обобщи той.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди"
Акцентите от вечерната емисия:
Звездите преразглеждат активността си в социалните мрежи, след инцидента с Ким Кардашиян в Париж.
Активирана е функцията за проверка на нежелано вписване в предизборни списъци.


title: Фюри обяви, че постоянно взима кокаин заради "маниакална депресия"

maintext:
Фюри заяви, че има разновидност на биполярна депресия
Световният шампион по бокс в свръхтежка категория Тайсън Фюри призна, че непрекъснато употребява алкохол и кокаин, за да се бори с депресията. 28-годишният британец обаче отрича да е използвал забранени вещества с цел да подобри представянето си на ринга."Напивам се и взимам кокаин от понеделник до неделя. Не мога да се справя с депресията и това е единственото, което ми помага", заяви Фюри в интервю за списание "Ролинг стоунс".Той обясни, че е приемал "много кокаин". "Наистина много. Защо ми е да го правя? Това си е моят живот, нали? Мога да правя с него каквото си поискам. Това не е подобряващо представянето вещество."По думите му кокаинът е единственият наркотик, който е приемал. "Никога, ама никога не съм приемал други вещества. Започнах да взимам кокаин през последните няколко месеца."Англичанинът беше уличен в употреба на кокаин при допинг проверка на 22 септември. На следващия ден той отложи за втори път реванша срещу Владимир Кличко за титлите на Световната боксова асоциация (WBA) и Световната боксова организация (WBO).Първоначалната дата беше 9 юли, а втората - 29 октомври. В началото на август се разбра, че Антидопинговата агенция на Великобритания (UKAD) е спряла правата му точно в деня, когато стана първото отлагане - 24 юни. От UKAD твърдят, че в проба от урината му от февруари 2015 г. са открити следи нандролон.Състезателят обжалва и забраната беше вдигната, докато мине изслушването на двете страни пред Националния антидопингов панел (NADP). Фюри категорично отрича да е взимал забранени стимуланти."Ако съм дал положителна проба през февруари 2015 г., защо тогава ми позволиха девет месеца по-късно да се боксирам с дългогодишния световен шампион и да му отнема поясите? Защо не спряха правата ми тогава?""Срещу мен има лов на вещици, откакто спечелих световната титла. Правят го заради произхода ми, заради това, което съм и което правя. Има много омраза срещу пътешествениците и циганите по целия свят. Особено във Великобритания."Фюри призна, че депресията е причината да отлага реванша с Владимир Кличко. "Ако трябва да съм честен, да, така е. Не съм влизал в залата за тренировки от месеци.""Пиех, взимах кокаин, правех всичко, за да разсея мислите си от това, което се случва с мен. Ако ви обясня, няма да ме разберете. Казаха ми, че имам разновидност на биполярна депресия. Аз съм маниакално депресиран", завърши световният шампион.


title: Преследване на автокрадец завърши с лека катастрофа в София

maintext: Гонка между автокрадец и служители на реда завърши с катастрофа в София. Няма пострадали, четири полицейски коли са с щети. Задържан е мъж, откраднал БМВ пред очите на собственика му. Негов съучастник е избягал пеша, съобщи Би Ти Ви.Преследването започнало, след сигнал за откраднат автомобил в района на Симеоновско шосе, а катастрофата е станала на бул. "Ботевградско шосе" малко преди караулката на излизане от София.Задържаният е с прякор Чочо Педала.


title: "Наполи" е имал интерес към Бербатов, твърдят италиански медии

maintext:
Бербатов е без отбор от началото на лятото, когато изтече договорът му с ПАОК
"Наполи" е имал интерес към привличането на Димитър Бербатов, но вече ръководството на клуба се е отказало от намеренията си, твърдят италианските медии.Неаполитанци в момента търсят заместник на Аркадиуш Милик, който се контузи по време на мача на националния отбор на Полша и ще отсъства около четири месеца от терените.Клубът е искал да наеме опитен свободен агент, като вариантите са били Димитър Бербатов, Мирослав Клозе, Чиприан Марика, Федерико Македа и Емануел Адебайор.Треньорският щаб обаче е преценил, че може временно да се справи и с наличните футболисти и затова ще изчака до отварянето на януарския трансферен прозорец.На първо място в списъка на желаните играчи е 27-годишният Леонардо Паволети от "Дженоа".


description: По думите на Москов решението за тази смяна са взели двамата с министър Владислав Горанов след последното заседание на здравната комисия в парламента, на която Ананиев представи отчет за дейността и разходите на касата.

title: Ваньо Шарков става председател на Надзорния съвет на здравната каса

maintext:
Ваньо Шарков
Фотограф: Цветелина Белутова
Новият председател на Надзорния съвет на Националната здравноосигурителна каса (НЗОК) ще бъде заместник-министърът на здравеопазването Ваньо Шарков, обяви днес министър Петър Москов, цитиран от БТА.Шарков ще замени на ръководната длъжност на надзорния орган заместник-министъра на финансите Кирил Ананиев. По думите на Москов решението за тази смяна са взели двамата с министър Владислав Горанов след последното заседание на здравната комисия в парламента, на която Ананиев представи отчет за дейността и разходите на касата "Основната причина да има разногласия и различни мнения относно бюджета на НЗОК от гледна точка на държавната квота в Надзорния съвет, е лоша координация и това е разбираемо от гледна точка на това, че екипите на различните министерства са изключително натоварени", коментира здравният министър.Ваньо Шарков беше един от държавните представители в Надзорния съвет на здравната каса до юли тази година, когато напусна заради опасност от конфликт на интереси . Той беше избран за председател на Съвета на директорите на Многопрофилната болница в Бургас и напусна здравната каса преди да поеме другата позиция. От пресцентъра на Министерството на здравеопазването уточниха за "Дневник", че вече не е част от съвета в МБАЛ-Бургас.


title: Тристранката одобри промените в данъчните закони

maintext:
Финансовият министър Владислав Горанов посочи, че с предложенията за промени се спазва ангажиментът да няма параметрични промени на данъчната политика, не се предвижда увеличение на данъците, съобщи БТА.
Фотограф: Надежда Чипева
Националният съвет за тристранно сътрудничество одобри предложенията на Министерството на финансите за промени на данъчното законодателство.Представителите на работодателските организации, синдикатите и правителството разгледаха проектозакона на Министерството на финансите за изменение и допълнение на Закона за акцизите и данъчните складове, с който се правят промени и в редица други данъчни закони.Според предложенията на финансовото министерство от от 2017 г. за бизнеса и от 2018 г. за гражданите ще се въведе задължение да подават данъчните си декларации в електронен вид.Министерството предлага наследниците на починали хора да подават данъчни декларации от тяхно име.Друго нововъведение насърчава безкасовите плащания - при данъчната основа ще се намалява с 1%, но не повече от 500 лв., ако данъчно задълженото лице през годината е извършило 80% от плащанията си по безкасов път.Финансовият министър Владислав Горанов посочи, че с предложенията за промени се спазва ангажиментът да няма параметрични промени на данъчната политика, не се предвижда увеличение на данъците, съобщи БТА.Работодателите подкрепиха подхода да не се променя данъчната тежест. Българската стопанска камара (БСК) възрази срещу това, че отново се отлага въвеждането на принципа "замърсителят плаща" при определянето на таксата за битовите отпадъци. "Поредното блокиране на прилагането на европейския принцип "замърсителят плаща" ще доведе до задълбочаване на проблемите с разделното събиране и рециклиране на отпадъците, вкл. на паралелното припокриващо се финансиране на едни и същи дейности и корупционни практики. Налице е и риск от налагане на значителни санкции от страна на ЕК по отношение на действащата система за управление на масово разпространените и битовите отпадъци, които ще бъдат стоварени върху всички данъкоплатци", предупреждават експертите на БСК.Синдикатите препоръчаха да се въведе необлагаем минимум. Според тях ще създаде затруднения и декларирането на доходи от името на починал близък.


description: Каталунците събраха 22 точки и се доближиха на две точки от лидера "Реал" (Мадрид).

title: "Барселона" излезе втори с измъчен успех срещу последния "Гранада"

maintext:
Рафиня вкара единствения гол в мача
Луис Суарес получи "Златната обувка" преди двубоя
"Барселона" се доближи на две точки от лидера "Реал" (Мадирд) след трудна победа с 1:0 при домакинството на последния "Гранада".Каталунците събраха 22 точки и се изкачиха на второто място в класирането след десет кръга. Те имат една повече от "Севиля" и "Атлетико" (Мадрид), които разделят третата позиция.Тимът на Луис Енрике подцени съперника в началните минути и изигра неубедителен мач, но стигна до успеха с попадение на Рафиня Алкантара в началото на второто полувреме."Гранада", който единствен е без победа в испанското първенство, започна много амбицирано и беше близо да изненада шампионите в началото на двубоя. Марк Андре тер Стеген обаче се справи със силен шут на Габриел Силва.Постепенно "Барселона" пое обичайния контрол върху топката и се пренесе трайно в половината на съперника. Домакините обаче трудно стигаха до чисти голови положения. Такива все пак не липсваха, но вратарят Гилермо Очоа показа класа при изстрели на Луис Суарес и Самуел Юмтити.Мексиканският страж обаче беше безпомощен в 48-ата минута, когато изстрел на Неймар срещна гредата, а топката попадна в Рафиня и полузащитникът направи добавка със задна ножица.С гол аванс футболистите на "Барселона" спокойно разиграваха топката и не позволиха на последния в класирането да погледне към вратата на Тер Стеген.В същото време каталунците имаха изгодни възможности окончателно да решат мача с второ попадение, но Неймар, Суарес и Лионел Меси не се възползваха."Гранада" записа седма загуба от десет мача и остава на дъното актив от три точки. Tимът, воден от Лукас Алкарас, изостава с пет точки от спасителната 17-а позиция, на която е "Еспаньол".


description: Испански овчари преведоха 1000 овце през централните улици на Мадрид вчера. Протестът им е да бъдат защитени традиционните пасища, миграцията на животните и правото да се прекарват стадата за зимуване и летуване от едно място на друго.

title: Фотогалерия: 1000 овце преминаха през центъра на Мадрид

maintext:
1/14 снимки в галерията Испански овчари преведоха 1000 овце през централните улици на Мадрид вчера.
Шествието имаше за цел да бъдат защитени традиционните пасища, миграцията на животните и правото да се прекарват стадата за зимуване и летуване от едно място на друго.


title: Бъдещият "Санг Йонг Рекстън" дебютира в Париж като прототип

maintext:
1
2
3
4 Фотограф: Георги Пауновски 1
2
3
4 Фотограф: Георги Пауновски 1
2
3
4 Фотограф: Георги Пауновски 1
2
3
4
Концептуален модел, на базата на който ще бъде създадено новото поколение на "Санг Йонг Рекстън", може да се види на автосалона в Париж до 16 октомври. LIV-2 Concept показва амбициите на корейците да представят луксозен SUV.В салона комфортът и луксът са като при лимузина, а специално внимание е отделено на условията за пълноценна почивка. За пътуващите отзад са предвидени 10.1-инчови монитори в облегалките на предните седалки. Мултимедията пък разчита на 9.2-инчов екран.По отношение на моторите, LIV-2 подсказва, че новият "Рекстън" ще използва модерен 2.2-литров дизел, отговарящ на нормите Евро 6 и двулитров бензинов мотор с турбо. Скоростната кутия е седемстепенна автоматична, вграждана и в модели на "Мерцедес".Естествено, бъдещият "Рекстън" ще разполага и с най-съвременни системи за сигурност, предотвратяващи инциденти с други превозни средства и пешеходци.


title: Белгия засега не може да подпише търговското споразумение с Канада

maintext:
Премиерът на Белгия Шарл Мишел.
Премиерът на Белгия Шарл Мишел е съобщил на председателя на Европейския съвет Доналд Туск, че страната му не може да постигне съгласие за подписването на търговското споразумение между ЕС и Канада (CETA), тъй като правителството му не може да получи одобрението на регионалните структури, предаде "Ройтерс"."Официално съобщих на Туск, че нямаме споразумение", заяви пред журналисти Мишел след среща с представители на местната власт.По-рано днес ЕС даде срок до понеделник вечер на Белгия да преодолее съпротивата срещу CETA от страна на френски говорещата област Валония , за да не се налага да отменя насрочената за четвъртък среща на върха с премиера на Канада Джъстин Трюдо. Тя имаше за цел именно официалното подписване на пакта.Мишел обясни, че все още е готов за диалог с Валония и че още е твърде рано сделката за свободна търговия да се обяви за мъртва. Лидерите на ЕС и Канада вече подчертаха, че са нетърпеливи да финализират споразумението след продължилите години наред преговори.Привържениците на СЕТА казват, че с него ще се увеличи с 20% търговията с 12-я по големина партньор на ЕС. Във Валония, обаче смятат, че условията са лоши да фермерите в Европа и дават твърде много власт на глобални корпоративни интереси.Провал на сегашните усилия обаче ще е първият подобен случай между ЕС и страна от Г-7 и ще се смята, че ще има сериозни последици за репутацията на съюза и умението на страните в него да водят сериозни преговори с много по-големи икономически играчи като САЩ и Япония.


title: Фотогалерия: Обеци за $30 млн., огърлица за $12 млн.

maintext: 1/11 снимки в галерията Търгът "Великолепни бижута" на къща "Кристис" ще предложи на 15 ноември най-големите крушовидни диаманти, монтирани на обеци, както и прочута огърлица от времето на Луи XV.


title: Нишикори разочарова феновете в Токио с отказване заради контузия

maintext:
Надеждите на японеца за титла пред родна публика приключиха рано
Любимецът на японските фенове Кей Нишикори прекрати участието си на домакинския турнир в Токио, след като прекара на корта само 45 минути.Световният №5 водеше с 4:3 на бразилеца Жоао Соуса, но заради проблема в гърба се отказа.9000 зрители видяха видимата болка на водача в основната схема, който обаче така и не поиска медицинска помощ. Очакванията на местните бяха Нишикори да вдигне трофея.Поставеният под №3 в основната схема на турнира Томаш Бердих също напусна още в първия кръг, след като отстъпи пред Жил Мюлер от Люксембург с 6:7 (7), 1:6. Чехът пропиля три брейк-пойнта в шестия гейм на първия сет, а след това пропусна да затвърди сет-пойнт и в тайбрека.Във втория сет, след като изоставаше с 0:3, чехът поиска медицински таймаут и повика треньора си, за да му помогне за болка в левия седалищен мускул, но така и не намери формата си срещу Мюлер. Тенисистът от Люксембург завърши мача с 12 аса и ще се срещне във втория кръг с кипъреца Маркос Багдатис.Хърватинът Марин Чилич, който пък е номер 4 в схемата на турнира, продължава към третия кръг, след като се наложи в три сета над Фернандо Вердаско (Испания) с 4:6, 7:5, 7:5.


title: Новият "Джип Компас" идва с обещания за още по-добри оф-роуд възможности

maintext:
[Jeep]
Американският производител на автомобили "Джип" показа изцяло новия си модел "Компас" в Бразилия. Мястото за световната премиера на колата не е избрано случайно, тъй като той ще се прави и в завода в Пернамбуко.Изцяло новият компактен SUV ще се предлага със 17 ефективни опции за задвижване в повече от 100 страни по света. "Компас" ще предлага най-добри в класа оф-роуд възможности, съвременни икономични двигатели, динамика на пътя, множество системи за сигурност и технологични нововъведения.Моделът ще бъде пуснат на пазарите в Северна Америка в първото тримесечие на 2017 година, а в Европа, Близкия изток и Африка се чака през второто полугодие на 2017 година.


title: ЧЕЗ предупреждава за по-високи сметки за тока през октомври

maintext:
Фотограф: Николай Дойчинов
т дружеството.
Често електрическите уреди за отопление са от нисък енергиен клас, което ще се отрази върху месечното потребление на ток, обясняват от ЧЕЗ.
В Плевен товарите са с 10 на сто по-високи, а в Благоевград нарастването е най-малко - 5%, отчитат от дружеството и дават
10 съвета за разумно и отговорно използване на електроенергията:
Н
Анализът на данните на електроразпределителното дружество ЧЕЗ показва, че товарите по мрежата са нараснали значително в Западна България, най-много в София - с 18% за дните от 1 до 10 октомври спрямо същия период на миналия месец.През първите 10 дни от октомври по-студеното време (средният спад на температурите е 7.3 градуса) е причина за повишаване на товарите по мрежата с 15 на сто спрямо същия период на предишния месец, обясняват оВ петък "Топлофикация София" обяви, че от понеделник, 17 октомври, ще започне поетапно да пуска отоплението амаляването на температурата на помещенията през зимата с 1 градус може да понижи сметката с 10%Понижаването на температурата на бойлера от 60°C на 55°C може да намали разходите за подгряване на вода до 10%.При монтирането на таймер за включване на бойлера за топла вода на нощна тарифа положителният ефект върху сметката за затопляне на вода ще бъде до 15%.Ако фурната се изключва 10 мин. преди края на времето за печене, ще се спестят до 20% от разходите за нейната работа.Готвенето с капак и използването на тенджери под налягане може да постигне до 20% икономия.Върху котлоните на готварската печка трябва да се поставят съдове с дебелостенно дъно без закръгления. Неравност от 1 мм на дъното води до 15% преразход на електроенергия.Поддържането на чиста решетката на гърба на хладилника осигурява ефективен въздухообмен. Замърсяването й може да доведе до 30% завишаване на разхода на електроенергия.Хладилникът трябва да се размразява често, защото образуваният в него лед повишава значително размера на разходите за ток (1 см лед значително увеличава използваната от хладилника електроенергия).Използването на пералнята, сушилнята и миялната машина на по-ниска температура пести енергия, необходима за загряване на водата.


title: Над 100 хил. посетили Рилските езера това лято

maintext:
Фотограф: Татяна Димитрова
Преди три години
Ангелкова проведе среща с представителите на местния бранш и посети някои от основните атракции в общината. В дискусията участваха и кметът на Сапарева баня Калин Гелев, областният управител на Кюстендил Виктор Янев и др. Повече от 100 хил. туристи са посетили Рилските езера през активния летен сезон, като ръстът е над 12%. Това съобщи в Сапарева баня министърът на туризма Николина Ангелкова, цитирана от пресцентъра си. Не се уточнява дали този ръст е на годишна база.Преди три години природозащитници поискаха екосистемата около езерата да бъде опазена от големия поток туристи. Не е известно досега да са взети мерки.Ангелкова проведе среща с представителите на местния бранш и посети някои от основните атракции в общината. В дискусията участваха и кметът на Сапарева баня Калин Гелев, областният управител на Кюстендил Виктор Янев и др.
"Сапарева баня има големи перспективи и за развитие на СПА, планински и културен туризъм, а близостта на града до столицата е важна предпоставка за увеличаване на туристопотока", посочи министър Ангелкова.
Според нея трябва да бъде използвана и притегателната сила на Рилските езера и другите природни забележителности в региона. "Положителна тенденция е, че се отчита ръст на нощувките в областта и общината от над 17%, но все още преобладават еднодневните пътувания. Затова с общи усилия трябва да задържим туристите по-дълго в региона, като им предложим повече атракции и преживявания", посочи още Николина Ангелкова.
По думите ѝ основен приоритет в работата на ръководената от нея институция е било въвеждането на правила и ред за функциониране на СПА сектора. Важна стъпка за това бе приемането на Наредбата за условията и реда за сертифициране на "балнеолечебен (медикъл СПА) център", "СПА център", "уелнес център" и "таласотерапевтичен център към Закона за туризма.
"Започна процесът по сертифициране на всички балнео и СПА центрове на територията на страната по новите правила, като вече сме получили 107 заявления от специализирани обекти, които желаят да преминат през процедурата", допълни Николина Ангелкова. Сертифицирането е доброволно, но само обектите, които са проверени на място, ще могат да носят абревиатурата СПА и ще бъдат вписани в Националния туристически регистър.
Сапарева баня е част и от проекта за популяризираните на българските ЕДЕН дестинации, като за всяка от тях се изготвят тематични рекламни материали. Сред тях са и видеоклипове, които ще бъдат готови до дни и ще бъдат представяни на международни форуми и туристически борси, каза още министърът на туризма.


title: Гол от дузпа в 94-ата минута качи "Барселона" на върха в Испания

maintext:
Меси вкара два гола, а Суарес добави един
Иниеста изправи на нокти каталунците, след като напусна терена със съмнения за тежка контузия
Меси вкара победния гол от дузпа
Фотограф: Heino Kalis
С гол от дузпа на Лионел Меси" дълбоко в добавеното време"Барселона" постигна драматична победа с 3:2 при гостуването на "Валенсия".Каталунците събраха 19 точки и се изкачиха на върха в Примера дивисион преди мачовете на мадридските "Реал" и "Атлетико", които имат по 18 точки.Лошата новина за Луис Енрике от този мач е контузията на Андрес Иниеста, който напусна терена още в 12-ата минута със съмнения за скъсани връзки в коляното.Двубоят между "Валенсия" и "Барселона" премина през няколко обрата и предложи много интересни ситуации и спорни съдийски решения.Домакините имаха основателни претенции за засада при първия гол на гостите, както и за неотсъдена дузпа през първото полувреме и непоказан втори жълт картон на Серхио Бускетс."Барселона" откри резултата в 22-ата минута. Меси получи топката на границата на наказателното поле и с левия крак я изпрати в близкия ъгъл. Луис Суарес прескочи топката пред погледа на вратаря, докато се намираше в засада, но страничният съдия не вдигна своя флаг.Десет минути по-късно Самуел Юмтити избута Родриго в наказателното поле, а домакините претендираха за дузпа, но такава не беше отсъдена.До края на полувремето "Барселона" създаде добри положения за гол, но вратарят на "Валенсия" Диего Алвеш беше безгрешен при два изстрела на Луис Суарес. В заключителните секунди и Марк Андре тер Стеген трябваше да спасява вратата си.В 50-ата минута "Барселона" пропусна златен шанс да поведе с 2:0 и малко след това беше наказан. "Валенсия" успя да направи обрат в рамките на само четири минути.В 52-ата минута играещият под наем от "Барселона" във "Валенсия" Мунир ел Хадади изравни резултата. Дани Парехо проби отдясно и центрира към юношата на катакунците, който с прострелен изстрел с левия крак прати топката в долния ляв ъгъл на Тер Стеген.В 56-ата минута Нани изненада лошо подредената отбрана на "Барселона" със страхотен пас към Родриго, който направи 2:2 с удар от ждроб."Барселона" обаче съумя бързо да изравни. В 62-ата минута вратарят Алвеш направи блестящо спасяване след удар с глава Ивак Ракитич, но топката попадна в Суарес и уругваецът не пропусна да направи добавка.Суарес се оказа решаващата фигура и за победния гол. Във втората от добавените четири минути уругваецът беше фаулиран в наказателното поле, а Меси донесе трите точки на каталунците с точно изпълнение на отсъдената дузпа.


title: Банката за развитие ще мине под ръководството на Божидар Лукарски

maintext:
Фотограф: Юлия Лазарова
Българската банка за развитие ще премине от Министерството на финансите към ведомството на Божидар Лукарски. Това решение е прието на първо четене от депутатите от парламентарната икономическа комисия в сряда - няколко часа след като Народното събрание се саморазпусна две седмици преди предвидената ваканция, предхождащата изборите за президент.Предложението е на правителството, а гласуването е минало без никаква дискусия, съобщава в днешния си брой "Капитал daily" Изданието припомня, че мисията на държавната банка е основно да насърчава малкия и средния бизнес, но реално портфейлът й включва кредити към дружества от по-голям калибър и има чувствителна експозиция към финансово затруднени строителни компании.От 2014 г. банката се превърна и в спасителен клон за фирми, свързвани с депутата от ДПС Делян Пеевски, като "Водстрой 98", които около краха на КТБ се рефинансираха там, пише вестникът.Прехвърлянето към Министерството на икономиката включва и дъщерните дружества на банката - Национален гаранционен фонд и Микрофинансиращата институция ДЖОБС, които подпомагат бизнеса с кредити и гаранции.Мотивът на Лукарски за прехвърлянето е, че едно от основните му правомощия е да ръководи, координира и контролира осъществяването на държавната политика за насърчаване на малките и средните предприятия.По време на заседанието не е получил отговор повдигнатият въпрос защо сега се прави това прехвърляне.Председателят на комисията Петър Кънев предложил за следващо заседание да се поканят представители на банката, за да се запознаят депутатите с дейността й като "поликлиника за фирми с експортен потенциал, които имат временни кредитни проблеми".Българската банка за развитие беше създадена през 2008 г. чрез преобразуването на дотогавашната държавна Насърчителна банка. Идеята на правителството беше финансовата институция да кредитира фирми и други търговски банки, да издава гаранции и да играе ролята и на рисков капиталист със средства на данъкоплатците.След раздора между Делян Пеевски и Цветан Василев, довел до затварянето на КТБ през лятото на 2014 г., държавната финансова институция рефинансира кредитите на свързаното с политика от ДПС дружество "Водстрой 98". Постепенно експозицията й към строителната компания достигна 55 млн. лв., което е и един от най-големите кредити на банката.


title: Trolls - видео - Dnevnik.bg

maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: бул. "Черни връх" №100
Адрес: бул. "България" №69, Bulgaria Mall
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
Адрес: София, бул. Патриарх Евтимий 1
Националност: САЩ
Времетраене: 93 мин.
Озвучен с гласовете на: Кръстина Кокорска- Криста, Явор Караиванов, Живка Донева, Георги Велизаров, Георги Стоянов, Анатолий Божинов, Ива Стоянова, Пламен Чернев, Стоян Цветков
Създателите на Шрек представят най-новата анимация на DreamWorks Animation - Тролчета, интелигентна, забавна и пиперлива комедия за пътя към щастието, и колко далеч би стигнал някой, за да го постигне. Филмът пренася зрителите в един чуден и пъстър свят, населен от прекалено оптимистични тролчета, които обичат музиката, танците и се наслаждават на живота.Единствената им заплаха е мрачният гигант Бергенс, който е доволен единствено, когато стомахът му е пълен с тролчета. След като Бергенс нахлува и опустошава веселото селце, най-щастливото тролче Попи (Ана Кендрик) и свръх предпазливият темерут Бранч (Джъстин Тимбърлейк) се впускат в пътешествие, за да спасят приятелите си. Тяхната мисия е изпълнена с приключения и премеждия, а двамата противоположни герои трябва да се изтърпят взаимно достатъчно дълго време, за да успеят.Във филма оживява необикновен свят, вдъхновен от нишки, тъкани вълнени материи, пухкави кожи, много блясък и искрящи цветове. Зрителите ще се потънат напълно в тази непоказвана досега уютна вселена, която създателите на филма наричат "мъхесто разтапяне". И най-отличителната черта на героите са техните славни коси – в ярки бонбонени цветове, растящи право нагоре, в противодействие на законите на гравитацията.Използвайки музиката като част от разказа, саундтракът на ТРОЛЧЕТА включва пет оригинални песни на Джъстин Тимбърлейк, Гуен Стефани, Ана Кендрик и Ариана Гранде, и е допълнен много класически хитове от 60те, 70те и 80 те години, изпълнени от актьорския състав с нов аранжимент.


title: България падна с 15 места в ранглистата на ФИФА, вече е зад Фарьорските острови

maintext:
[LAP.bg]
Българският национален отбор по футбол загуби 15 места в световната ранглиста. Съставът, воден от Петър Хубчев, вече заема 89-ата позиция с 395 точки.Този месец българите загубиха двете си срещи от квалификациите за световното първенство в Русия през 2018 г. Най-напред дойде поражението с 1:4 от Франция, а след това се стигна до 0:3 срещу Швеция.Впечатляващ се оказва скокът на Фарьорските острови, чийто състав изпревари България. Смятаният традиционно за аутсайдер отбор се изкачи с 37 места и сега заема 74-ото.Пред българския състав в класацията са още Кюрасао и Хаити. На 13 ноември националите посрещат Беларус в четвъртата си среща от квалификациите.Начело в ранглистата остава Аржентина, а в тройката са Германия и Бразилия. Испания се завърна в топ 10, като е на десетото място.


title: Из "Яневагейт": Всеки знае, че Бойко никога не казва истината

maintext:
В новия епизод Янева разказва как се чуди дали да се срещне с премиера.
В частта, разпространена днес, участниците се чудят дали Янева не трябва да говори с премиера Бойко Борисов. Мондешки казва, че "ама то всеки знае, че Бойко никога не казва истината", с което Янева се съгласява. Тогава Янева уточнява, че
Делян Пеевски не я съветва да се вижда с премиера,
а репликата на Мондешки, която той повтаря няколко пъти, е да направи точно обратното. Ченалова пита защо Пеевски съветва така Янева, а тя отговаря: Депутатът Делян Пеевски съветва бившия председател на Софийския градски съд Владимира Янева да не говори с премиера Бойко Борисов във връзка с искането за отстраняването й. Това се разбира от новия запис, разпространен от сайта "Биволъ" , между Янева, Румяна Ченалова и Момчил Мондешки. Той е първата част на разговор, публикуван на 1 декември 2015 година , в която Ченалова казва, че службите са на ДПС и са последният техен бастион. Новото е че вече службите са на "Делян", а не на "Бойко".В частта, разпространена днес, участниците се чудят дали Янева не трябва да говори с премиера Бойко Борисов. Мондешки казва, че "ама то всеки знае, че Бойко никога не казва истината", с което Янева се съгласява. Тогава Янева уточнява, чеа репликата на Мондешки, която той повтаря няколко пъти, е да направи точно обратното. Ченалова пита защо Пеевски съветва така Янева, а тя отговаря:
Ченалова: Е, той не може да ти каже - Недей да ходиш.
Янева: Е да де, ама той много добре знае, че ние се познаваме лично, и то много добре. И ако отида да го попитам кво става? И той каже: Аз нямам пръст, тва е само главният прокурор.
Мондешки: Да, ама той всеки знае, че Бойко никога не казва истината. Той днеска ти казва тва и след малко ти казва обратното.
Янева: Да, тва е така. Тва е така... Тва е така.
Ченалова: Ми ти ще отидеш, той ще ти каже: Няма нищо такова. И кво, ти ще му повярваш? Главният ще каже: Той те е излъгал. Никога няма да си признае. Не знам, тва мен ме смущава. Трябваше... Разбираш ли, неестествено.
Янева: Не, той Делян не ме съветва да правя среща с Бойко. Аз говорих с него.
Мондешки: Тогава направи.
Ченалова: А той говорил ли е с него?
Мондешки: Тогава направи.
Янева: Не ме съветва, каза ми недей да ходиш.
Ченалова: Защо?
Мондешки: Направи обратното.
Янева: Еми по много причини, но в общи линии ми каза: Ти много добре си го познаваш какъв е и за какво става дума, тая среща ще ти донесе само някакъв проблем и така нататъка, няма смисъл.
Ченалова: А той говорил ли е с него?
Янева: Каза, че е говорил с Бойко и със Сотир. Каза: "Аз направих всичко възможно, което можах да направя." Само че нали се сещаш, те шефовете на службите са негови хора. Аз съм сигурна, че Бойко, те са му скочили...
Ченалова: На кого са, на Бойко?
Янева: Не, на Делян. Аз съм сигурна, че ДПС са поставили условие на Бойко, че ако пипне шефовете на службите - ще му скочат.
Ченалова: Е да, той затва...
Янева: Службите са си на ДПС. И тва им е последнатааа...
Ченалова: Последният бастион, да.
Янева: Да. И ако ги пипнат, реално скачат на ДПС.
Близо месец, след този разговор, който по всички белези се е случил около 19-ти февруари, шефът на ДАНС Владимир Писанчев и главният секретар на МВР Светлозар Лазаров бяха сменени. Нежеланието на премиера Борисов да ги сменя, коства оставката на тогавашния вътрешен министър Веселин Вучков.
В новия сезон
Янева разказва как издателят на в. "24 часа" Венелина Гочева й е предлагала помощ, как се играят карти при премиера Бойко Борисов, как бившият министър на правосъдието Христо Иванов "трябва да яде бой". Освен това как Янева е поръчала да бъде изнесена червена папка от съда малко преди да бъде отстранена.
Миналата седмица председателят на Върховния касационен съд
да каже какво се случва с разследването по "Яневагейт", спряно през лятото заради невъзможността да бъде открит човекът, правил записите. Отговор на главния прокурор Сотир Цацаров всъщност не последва. Неговото изявление беше в посока, че ако той бъде питан за разследвания, това означава, че от своя страна той може да задава въпроси за висящи дела.
"Еми по много причини, но в общи линии ми каза: Ти много добре си го познаваш какъв е и за какво става дума, тая среща ще ти донесе само някакъв проблем и така нататъка, няма смисъл."Продължението на разговора е нещо, което вече е било публикувано, а именно - че Пеевски е разговарял с двама души. В предишен епизод, не се уточняваше кои са те, сега става известно, че това са Борисов и Цацаров, но не е могъл да направи нищо.Ето извадки от разговора:


title: На фона на неспирни терористични атаки, Афганистан трябва да избере парламент днес

maintext:
Близки на гроба на загинал в скорошната терористична атака в Кабул
Фотограф: Mohammad Ismail
Днес в Афганистан трябва да се проведат парламентарни избори. Конфликтите в страната обаче наскоро отново се ожесточиха. Само в последните дни две самоубийствени атаки срещу джамии убиха поне 29 души и раниха над 80, показват данните на мисията на ООН в Афганистан. Едното нападение бе в северната част на страната, а другото – в столицата Кабул. За него отговорност пое "Ислямска държава".Преди дни международни донори обещаха на конференция в Брюксел да отпуснат 15.2 млрд. долара помощ за Афганистан през следващите четири години, предаде БТА. Целта на конференцията, чийто домакин бе Европейският съюз, бе през следващия четиригодишен период да се запази обещаното през 2012 г. ниво от 4 млрд. долара годишно помощи за азиатската страна. Набраната сега сума е малко по-малка от тази за досегашния четиригодишен период.Финансирането на възстановяването на Афганистан от дългогодишните войни е обвързано с изискването Кабул да извърши реформи, сред които укрепване на демокрацията и съдебната система, борба с корупцията и мерки за засилване на икономиката. Мнозина настояваха и за необходимост от сътрудничество по миграционни въпроси, след като Кабул подписа споразумение да приеме обратно своите икономическите емигранти в ЕС.Европейският съюз стана най-големият донор за Афганистан, отпускайки 5 млрд. евро на конференцията, каза първият дипломат на ЕС Федерика Могерини.


description: Музикална селекция на Мартен Роберто за "Дневник за бавен живот"

title: Спри и се заслушай: Мартен Роберто

maintext:
Тази статия е част от темата "За бавен живот"
Последна промяна в 11:52 на 23 окт 2016, 667 прочитания, 3 коментара
Роберто е диджей
фънк, диско, ню диско, буги, дийп хаус, радиоводещ с
и
предавания по
и
FM+, продуцент, дизайнер на дрехи. Познат ни е и като
O


description: Въпреки възраженията на ректора и препоръките на министъра на образованието заради съмнения за нелегитимност, Общото събрание на Медицинския университет-София се състоя днес при закрити врати и засилена охрана.

title: Ректорът на Медицинския университет е сменен на Общо събрание с оспорвана легитимност (обновена)

maintext:
1
2 Проф. Виктор Златков, архив от 2010 г.
Фотограф: Анелия Николова 1
2 проф. Вихра Миланова
[Медицински университет София]
От присъстващите 330 членове на Общото събрание 235 са гласували в подкрепа на проф. Златков, който към момента бе зам.-декан на Медицинския факултет в Медицинския университет-София. За отстраняването на Миланова имало 263 гласа "за".
След запитване до министъра на образованието вчера Меглена Кунева пък препоръча отлагане на заседанието до пълното изясняване и потвърждаване на легитимността му.
в Медицинския университет,
Виктор Златков е шурей - брат на бившата съпруга на министър-председателя.
Междувременно в предаването на БНТ "Още от деня" просветният министър Меглена Кунева определи случващото се в университета като отблъскващо. тя заяви, че се притеснява от начина, по който е избран новият ректор. Посочи информациите, че общото събрание е било закрито и с охрана и обясни, че по този начин е нарушен правилникът, който указва, че тези събрания са публични.
"Става въпрос за една вътрешна борба, в която МОН няма право да се намесва, но това ще разтърси авторитета на най-старото ни висше медицинско заведение", заяви Кунева и предупреди, че ще продължава да прави проверки за начина, по който са харчени публични пари, не само в Медицинския университет но и в другите висши учебни заведения.
Въпреки възраженията на ректора и препоръките на министъра на образованието заради съмнения за нелегитимност, Общото събрание на Медицинския университет-София се състоя днес при закрити врата и засилена охрана. Според информация на БНР с мнозинство по време на заседанието от ректорското място е отзована Вихра Миланова и е избран бившият директор на "Майчин дом" проф. Виктор Златков.До извънредното Общо събрание на медицинското висше училище се стигна след скандал около одита на дейността му , който показа злоупотреби по времето на бившия ректор Ваньо Митев и предизвика проверки от прокуратурата и данъчната служба. Според запознати Митев и близки до него кръгове са инициаторите за свикването на Общо събрание за смяната на настоящия ректор Вихра Миланова, от която се очакваше да сложи край на досегашните порочни практики. Събранието обаче беше оспорено от Миланова , защото според нея процедурите за насрочването му не са спазени, и възнамерява да обжалва в съда него и отзоваването си. Тя ще даде изявление по въпроса в сряда сутринта.По време на събранието днес директорът на Александровска болница Костадин Ангелов публикува коментар в профила си във"Фейсбук", че заседанието е нелегитимно и "неудобните" членове на съвета като самия него не са били поканени.И премиерът Бойко Борисов днес изрази отношение към случващото секато нарече избора на новия ректор "скандален и непрозрачен". Също и опроверга слухове, че има роднинска връзка с него. Според някои медии


description: Негово кредо е, че средата преди всичко трябва да бъде планирана спрямо перспективата на пешеходеца - и че градовете, които създаваме, впоследствие създават нас.

title: Урбанистът Ян Геел ще представи книгата си "Градове за хората" в София днес

maintext:
["Едно"]
["Жанет 45"]
Датският архитект Ян Геел, едно от водещите имена в градското планиране и създаването на привлекателни, качествени и зелени публични пространства, ще представи книгата си "Градове за хората" в Софийската градска художествена галерия от 18.30 ч. тази вечер. Специалистът е у нас по покана на първия си издател на български "Жанет 45", главния архитект на София Здравко Здравков и фестивала One Architecture Week, където снощи изнесе лекция.На приключилия снощи форум Геел спечели публиката с чувство за хумор, но и с категоричната си позиция, че автомобилния трафик в сърцето на града е отживелица от миналия век. Негово кредо е, че средата преди всичко трябва да бъде планирана с човешки мащаб и пешеходна перспектива - защото градовете, които създаваме, впоследствие създават нас.Жалко е, че архитектите не влагаме почти никакво усилие в изследване на ефектите от своята работа - иначе заблудите на модернизма нямаше да са още с нас, каза още Геел.Неговите вече 50-годишни проучвания по темата качествена жизнена среда водят до влиятелните трудове Life Between Buildings (1971 г.) и Public Spaces, Public Life (2004), както и до ангажимента му с община Копенхаген, която под негово влияние се сдобива с една от най-дългите пешеходни зони и редовно се нарежда сред най-добрите места за живот в света В последните 10 години студиото на Ян Гел разработва стратегии за подобряване на градската среда за Лондон, Ню Йорк, Стокхолм, Аман, Мелбърн, Сан Франциско и дори Москва. Изследователският му юбилей бе предмет на специално честване на биеналето във Венеция тази година, където Геел бе куратор на датския павилион. Откъс от книгата може да бъде прочетен тук


title: МВФ повиши прогнозата за икономическия ръст на България догодина

maintext:
Част от добрите новини бяха съобщени в средата на септември при визитата на ръководителя на редовната мисия на МВФ в България Реза Бaкир
Фотограф: Анелия Николова
Международният валутен фонд (МВФ) повиши прогнозата си за икономическия растеж на България до 3% за тази година и до 2.8 на сто догодина, се посочва в публикувания днес доклад за световните икономически перспективи, изготвен от международната организация. През април МВФ очакваше българският брутен вътрешен (БВП) продукт да нарасне и през двете години с по 2.3 пункта.Според фонда България ще отчете дефлация от 1.6% при потребителските цени тази година, докато през април прогнозираше инфлация от 0.2 на сто. За догодина институцията очаква ускоряване на инфлацията до 0.6 процента спрямо 1.2% при предишната прогноза.МВФ е понижил прогнозата си за равнището на безработицата в страната, като сега очаква показателят да бъде 8.2% тази година спрямо 8.6 на сто през април. За 2017 очакванията на фонда са безработицата да се понижи до 7.1 процента спрямо 7.9%, посочени при предишната прогноза.Организацията остави без промяна прогнозите си за глобалния икономически растеж за тази и идната година на равнище съответно от 3.1 и 3.4 процента.


title: Това е началото на края на ГЕРБ, обяви Корнелия Нинова

maintext:
Фотограф: Анелия Николова
След като ГЕРБ официално обяви номинациите си за президент и вицепрезидент, лидерът на БСП Корнелия Нинова коментира, че това е началото на края на ГЕРБ."Това е продължение на досегашната линия в президентската институция – г-н Плевнелиев, второ издание, но в рокля. Това означава послушна президентска институция", обяви Нинова, цитирана от агенция "Фокус", пред журналисти във Варна, където се провежда обучение на Партията на европейските социалисти и БСП на тема: "Активисти в действие. Как да спечелим президентските избори?".Министър-председателят даде ясно да се разбере днес в обръщението му - президентът и вицепрезидентът да не си позволяват да провеждат различна от неговата и от тази на външния министър външна политика, да не си позволяват да се разграничават от ГЕРБ, ако бъдат избрани, защото това би било лицемерие, тоест за тях президентската институция не е надпартийна и не е обединител за нацията, анализира Нинова.Според нея това ще бъде двойка, която ще изпълнява чужда, и то неговата воля, без характер, без собствени позиции и без отстояване на националния интерес.Страшно унизително е да издигнеш президент и вицепрезидент по метода на изключването, коментира Нинова. "Изключи Томислав Дончев, защото има много качества и е необходим в Министерския съвет, изключи двамата кметове, защото имат много качества и трябва да управляват София и Бургас, и остава най-малко нужното и най-малко значимото за партия ГЕРБ и за държавата - г-жа Цачева и г-н Манушев. До такава степен унизително и без значение кой е посоченият, че си обърка името на вицепрезидента, не го знаеше, вместо Манушев, каза, че издига г-н Милушев", коментира още Корнелия Нинова.Според нея победата на генерал Румен Радев и Илияна Йотова е видима оттук нататък. Самата Йотова пък на свой ред коментира, че била с едни гърди напред пред вицеадмирала, защото поне лидерът на партията й знаела името й."Г-жа Цачева в момента олицетворява законодателната власт като председател на Народното събрания. А парламентът е институцията с най-нисък рейтинг в България, защото и с нейно съдействие тя беше обезличена и беше превърната в изпълнителна воля на изпълнителната власт. Там нямаше дебати, нямаше сблъсък на тези, там имаше силово налагане на една теза, и то на управляващите. Един-единствен път съм видяла г-жа Цачева да проявява характер и тази проява продължи по-малко от осем часа", обяви Нинова.


description: Къща за гости събра спомени за лятото в Родопите.

title: Фотогалерия: Родопите на фокус

maintext:
1/10 снимки в галерията Фоторазказът "Лица и гледки от Родопите" на Диян Иванов от Варна взе първа награда от фотоконкурса "Моите Родопи", съобщиха организаторите от "Косовски къщи". "Дневник" публикува снимките с тяхно разрешение.
Фотограф: Диян Иванов


title: Чезаре Прандели е новият треньор на "Валенсия"

maintext:
Италианският специалист има задачата да стабилизира клуба
Бившият селекционер на италианския национален отбор по футбол Чезаре Прандели бе назначен за треньор на "Валенсия", съобщиха от клуба.59-годишният специалист подписа договор до 30 юни 2018 година, а Прандели ще поеме функциите си в началото на следващата седмица, наследявайки Пако Аестаран, който бе уволнен заради слабите резултати на отбора.За последно италианецът работи в турския футболен гранд "Галатасарай", от който беше уволнен в края на ноември 2014 година след по-малко от пет месеца в клуба.В кариерата си той е водил и седем италиански отбора, сред които "Фиорентина" и "Рома".В момента "Валенсия" заема 15-ото място в Примера дивисион. "Прилепите" стартираха с четири поредни загуби в шампионата, но стъпиха на краката си с две победи в последните два кръга.


description: "Не сме виждали нещо толкова страшно в Средиземноморието" - така говорителят на ВКБООН Уилям Спиндлър описа смъртността сред мигрантите, отправили се към Европа.

title: Графика на деня: Тройно по-голям процент мигранти умират в Средиземно море през 2016 г.

maintext: "Не сме виждали нещо толкова страшно в Средиземноморието" - така говорителят на Върховния комисариат на ООН за бежанците Уилям Спиндлър описа смъртността сред мигрантите, отправили се към Европа За десетте месеца от началото на 2016 г. 3740 души са загинали или изчезнали в Средиземно море , опитвайки се да стигнат до континента.Броят им почти е достигнал този от 2015 г . (3771 души), но в процентно отношение картината е по-страшна, тъй като общият брой на мигрантите е намалял около три пъти (виж графиката).Ако миналата година 1 на всеки 269 души е умирал, през 2016 г. съотношението вече е 1 на всеки 88. По най-опасния маршрут – от Либия към Италия, вероятността за смърт по пътя е 1 на 47. Освен главните пътища - от Северна Африка към Италия и от Турция към Гърция, малък брой мигранти пътуват от Мароко към Испания. Каналджиите използват нискокачествени надуваеми лодки , които не могат да преминат целия път и често са претоварени с хора, показват данните на ВКБООН."Каналджийството е голям бизнес, който се развива с почти индустриален мащаб. Сега те пращат по няколко лодки наведнъж и това затруднява екипите, които трябва да спасят едновременно няколко хиляди души на няколко хиляди лодки", обясни Спиндлър.